ઓક્કે, નીરજે ઈન્ડિયન આર્મીનાં બે કૌભાંડ વચ્ચે કોઈ કડી છે કે કેમ એ બતાવવાનો નિષ્ફળ પ્રયાસ કર્યો છે. એક કૌભાંડ છે દેશની રક્ષા કાજે ખરીદવામાં આવતાં શસ્ત્રો, ટૅન્ક્સ વગેરેની ખરીદીમાં ભ્રષ્ટાચાર અને, બીજું, દેશઆખઆને હચમચાવી ગયેલું મુંબઈનું ‘આદર્શ હાઉઝિંગ સોસાયટી’ (અહીં, ‘આશીર્વાદ કો ઓપરેટિવ હાઉઝિંગ સોસાયટી’) કૌભાંડ. મુંબઈમાં સોનાની લગડી જેવા પ્લોટ પર શહીદોની વિધવા માટે બંધાયેલી એક ઈમારતના અચાનક માળ ગેરકાયદે વધી ગયા અને શહીદોની વિધવાઓને ઘર આપવાના ઉમદા આશય સાથે બનેલી એ ઈમારત પર રાજકારણીઓ તથા ટોચના સરકારી બાબુઓએ કબજો જમાવી દીધેલો. એ હતું ‘આદર્શ કૌભાંડ.’ આ કૌભાંડ બહાર આવતાં મહારાષ્ટ્રના ત્યારના ચીફ મિનિસ્ટર અશોક ચૌહાણે રાજીનામું આપી ઘેર બેસી જવું પડેલું. જો કે અહીં આ બે વચ્ચે કોઈ કડી હોવાનું ઍસ્ટાબ્લિશ થતું નથી (કે થાય છે? કન્ફ્યુઝન જ કન્ફ્યુઝન છે).